L 82/14 Az Európai Unió Hivatalos Lapja 2015.3.27. A BIZOTTSÁG (EU) 2015/516 RENDELETE (2015. március 26.) a .eu felső szintű domain bevezetésére és funkcióira vonatkozó általános szabályok, valamint a bejegyzésre irányadó elvek megállapításáról szóló 874/2004/EK rendelet módosításáról (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a .eu felső szintű domain bevezetéséről szóló, 2002. április 22-i 733/2002/EK európai parlamenti és tanácsi rendeletre (!) és különösen annak 5. cikke (1) bekezdésére, a 733/2002/EK rendelet 5. cikke (1) bekezdésének megfelelően a nyilvántartóval folytatott konzultációt követően, mivel: (1) —A nemzetközi domainnevek bevezetésével megnőtt a kockázata az eredetivel összetéveszthető, attól eltérő írásjeleket tartalmazó, de vizuális megtévesztésre alkalmas domainnevek megjelenésének. E megtévesztő hatás főként a domainnevet alkotó karakterek közötti vizuális hasonlóságból eredhet (ilyen például a cirill kis ," és a latin kis , n" hasonlósága). E kockázatok minimalizálása érdekében a nyilvántartónak technikai ellenőrzéseket kell végeznie, melyek alapján az ilyen típusú nemzetközi domainnevek bejegyzése adott esetben kizárható. E technikai ellenőrzéseknek követniük kell a nemzetközi szabványokat, és rendszeres időközönként felül kell vizsgálni őket. (2) — A .eu domainnevek biztonságosságának növelése és a visszaélések fokozott ellenőrzése érdekében biztosítani kell, hogy a nyilvántartó által végzett, a bejegyzési kérelmek érvényességére irányuló ellenőrzésre a bejegyzést megelőzően, nem pedig azt követően kerüljön sor. Ezt az ellenőrzést a nyilvántartónak hivatalból kell kezdemé- nyeznie, vagy a kérdéses domainnév bejegyzésével kapcsolatos jogvitát követően kerülhet sor rá. (3) — A .eu felső szintű domain (TLD) nyilvántartásának jelenlegi üzemeltetője közölte a Bizottsággal, hogy az ,eurethix.eu", , eurethics.eu" és ,euthics.eu" domainneveket, melyeket korábban a nyilvántartó a 874/2004/EK rendelet () 17. cikke alapján fenntartott magának, nem kívánja használni, ezért azokat törölni kell az említett cikkből és a módosított rendelet kihirdetésének időpontjában fel kell szabadítani. (4) — A .eu végződésű nemzetközi domainnevek bevezetésekor nem volt lehetőség különleges karakterek — köztük a német nyelvben használatos 6 (német ,scharfes S$") és a c (görög szóvégi szigma) — használatára. Mivel az IDNA2008 protokollnak köszönhetően a különleges karakterek kezelhetővé váltak, az Unió hivatalos nyelveinek támogatása érdekében helyénvalónak tűnik lehetővé tenni használatukat. Az uniós tagországokkal, a tagjelölt országokkal és az EGT tagállamaival folytatott konzultációkat követően a Bizottság módosította a mellékletet, hogy abba az említett új karaktereket tartalmazó domainnevek is bekerüljenek. (5) — Horvátország 2013. július 1-jén csatlakozott az Európai Unióhoz. Ennek megfelelően Horvátországnak lehetőséget kell biztosítani, hogy bejegyeztesse a 874/2004/EK rendelet 8. cikke és annak későbbi módosításai értelmében számára fenntartott domainneveket. (6) — A .eu domainnevekkel kapcsolatos rendeleteknek az Európai Gazdasági Térségről szóló megállapodásba való belefoglalása lehetővé teszi azon vállalkozások számára, amelyeknek székhelye, központi ügyvezetése vagy üzleti tevékenységének fő helye Izlandon, Norvégiában vagy Liechtensteinben található, továbbá az Izlandon, Norvégiában vagy Liechtensteinben működő szervezetek és az Izlandon, Norvégiában vagy Liechtensteinben letelepedett magánszemélyek számára, hogy neveket bejegyeztessenek a .eu felső szintű domainbe. (7) — Az Izland, Norvégia és Liechtenstein által lefoglalható, eddig a melléklet 2. pontjában felsorolt nevek jegyzékét át kell helyezni a melléklet 1. pontjába. (4) HLL113., 2002.4.30., 1. o. () A Bizottság 2004. április 28-i 874/2004/EK rendelete a .eu felső szintű domain bevezetésére és funkcióira vonatkozó általános szabályok, valamint a bejegyzésre irányadó elvek megállapításáról (HL L 162., 2004.4.30., 40. o.).